شەفەق نیوز- "هووتەن شەکیبا"، سووپرئستار سەنەندجی
سینمای ئێران ک پارەکە بی وە خاسترین وازیکار خەڵات سینمای فەجر، دە ئینستاگرامەگەێ
خوەێ نووسانگە: "خاون گەپترین سینەماێ بان‌واز دنیا دە سنە (سەنەندج) مرد."
ئەوی وە ژیان ئی پیاگ ئەویندارە وە سینەما هشارە کردگە و
وتگە: "موحەمەد عەلی عەباس میرزایی ک هەشتا ساڵ وەر ژە دە شار بێ‌ئمکانات سنەێ
کوردستان هاتگەسە دی، هە لە زاڕووییەو ک زاڕوو نەمەزریاگیێ بییە ئاپاراتێ ئەڕا خوەێ
دوروس کرد. ئەو زاڕوو چل‌وفلە گەپەو ک بییە دە گەوراساڵی ئمجا بیس و هەفت ساڵ پێش ئوو
وە تەقەلایێگ یە‌ک‌ساڵە گەپترین سینەماێ بان‌واز دنیا دە پارک جەنگەڵی ئاوێیەر (ئابیدەر)
ک وە سەربان شار سنە نام‌دەر کردگە، سازییە ک دە کتاو رکوردەێل گینس‌یش نووساننەسەێ.
هووتەن نووسانگە ک وەداخەوە ئی جیگا و ئمکانات فرە خاسە،
یە خەێلێگە ک داخریاگە و کەس وە خاونێ نەدبێ ئوو یە شایستەێ شار سنە نییە ک وەێ وتنە
و دویشن "شار فەرهەنگی و خاون مووسیقی".
هووتەن وتگە: ئەوی، جوور کارێگ ئبتکاری نیشتگە و رەنگ و تووک
فیلمەێلێ ک  تاریخێیان چگە، بردگ و ئمجا وە
کڕ کڕ تێخ "ئنیمەێشن" دە ملێیان سازییە و وە ئاپاراتەگەێ، داگەسەێ نیشان
ئەڕا زاڕووەێلە.
شەکیبا هەمجا نووسانگە :ژیان سینەما هە وە وازیکار و دەرهێنەر
وابەستە نییە و فرە کەس جوور میرزایی هەسن ک لە ئیمە رەنگێ، نەخش دیاری‌ترێ دە بنەڕاناین
سینەماێگێ بەردەوام و وەسەقام دیرن و نەبایەدە لە ویرەو بچن.
ئی خزمەتگوزارە وە فەرهەنگ و سەنعەت سینەما ک وەێ تازەیەێلە
مردگە دە نام بەش هونەرمەندان قەورسان سنە تمەو کریاگە.
